ปกติรอบเดือนมาตรงค่ะ 28วัน อยากเดือนมิ.ย.มาวันที่29-วันที่2เดือนก.ค ค่ะแล้วเดือน ก.ค ก็เป็น27-30ค่ะแต่เดือนสิงหายังไม่เป็นค่ะ อยากทราบว่าจะท้องไหมค่ะอยากมีลูกค่ะ และกี่วันถึงจะตรวจเจอค่ะ
สวัสดีค่ะ ประจำเดือนปกติควรมาทุก 22-35 วัน จากวันที่ให้มาดังกล่าวนั้น อาจจะยังไม่ถือว่าช้า แต่หากเกิน 35 วันนับจากครั้งก่อนแล้วยังไม่มา อาจมีการตั้งครรภ์ได้ หากต้องการยืนยันสามารถซื้อชุดตรวจการตั้งครรภ์ทางปัสสาวะมาตรวจเองเบื้องต้น ชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้าค่ะ